田本沛

田本沛（），字漢元，號華石。陝西富平縣人，明崇禎末科進士。後仕清，歷任長洲、蒙城縣知縣。官至福建提學道。

生平
田本沛自幼聰慧好學，崇禎九年（1636年）鄉試中舉，崇禎十六年（1643年）中式癸未科進士。其時李自成在關中兵勢正熾，欲授予田本沛官職，本沛規避不出。

清朝入關之後，田本沛出任長洲縣知縣。任內盡力安撫流民，恢複生產。再改蒙城縣知縣，仍政績卓著。升工部主事，歷遷刑部員外郎、郎中。康熙六年（1667年），督學福建，遴選人才有方。以候補參議歸里。卒祀鄉賢祠。乾隆《富平县志》有傳。《富平县志·卷之七·人物·乡彦》頁三十六～七：田本沛，字漢元，號華石。父宏道，明時以世勛襲授莊浪左所。奉職惟謹，當事器重，囗囗念親老，拂衣歸。以本沛貴，累贈奉政大夫。本沛少敏慧，嗜好學，目一過輒成誦，以名諸生登崇貞丙子鄉榜，癸未成進士。值闖寇據關中，欲授以官，曲避不應。本朝定鼎，授長洲令，招集流移，單心安定。時大兵頻過，隴畝騷擾。設法築垣，通騎不損禾稼。大兵後，商賈裹足，乃給帖通貿，遷聞風皆至，兼以催科廉恕，折獄敬慎，清漕弊，豁懸租，革行戶，吏不下鄉，民極德之。會以餉芻舟夫供 禁旅，計夫數十萬，公慮貧富役弗均，按里分派，公幫公僱，公私兼濟。再任蒙城，招流勸墾，清催科刁，訟諸積弊，節革幇漕幇驛諸浮費，葺學築陴，賑民教士，善政累累。視在吳不啻。考滿，遷工部主事，再值屯田主事，奉使衛河治漕，監築皆有法，豪不累民。遷刑部外郎，陞正郎。已而，督學閩省，矢公慎嚴，條教慎簡，拔所取皆名下士。蓋公素精人倫，先是，鄉試同考俱號得人，至其雪誣燭奸，人尤稱之。考績，晉參議，以候補歸里。屏居不預外事，孝事繼母，敬兄友弟，併崇任卹，歿祀鄉賢。著有《家譜》及《蒙城志》，《漆園草》、《栩栩居存詩》行世。

 家族 
父田宏道，以世襲在莊浪左衛所任職。

著作
編有《家譜》及《蒙城志》，另有《漆園草》、《栩栩居存詩》行世。

參考文獻

（中国国家图书馆藏）吴六鳌、胡文铨，《富平县志》，清乾隆四十三年（1778年）刻本
劉寧顏編，《重修台灣省通志》，台北市，台灣省文獻委員會，1994年。

|-

B
Category:富平人
Category:崇禎九年丙子科陝西鄉試舉人
Category:清朝長洲縣知縣
Category:清朝蒙城縣知縣
Category:清朝工部主事
Category:清朝刑部員外郎
Category:清朝刑部郎中
Category:清朝福建學政